Vilhelms Rozenieks
Johans Ernsts Vilhelms Rozenieks (dzimis 1868. gada 23. augustā Ilzenes muižā, miris 1941. gada 29. martā Vācijā) bija latviešu luterāņu mācītājs. 1896. gadā beidzis Tērbatas Universitātes Teoloģijas fakultāti. No 1898. līdz 1938. gadam bijis Slokas luterāņu mācītājs. 1920. — 1941. gadā bijis Rīgas apriņķa prāvests. Citi amati: Baznīcas Virsvaldes loceklis, Baznīcas Ģimnāzijas direktors, docents Latvijas Universitātes Teoloģijas fakultātē. 1941. gada martā izceļojis uz Vāciju, kur miris.